ଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶ ଚାମ୍ପିୟନ୍ଶିପ୍ଃ କ୍ୱାର୍ଟରରେ ଭାରତ\nନୂଆଦିଲ୍ଲୀ, ୧।୧୨(ପି.ଟି.)- ଫ୍ରାନ୍ସର ମାର୍ସେଲେଠାରେ ଚାଲିଥିବା ଡବ୍ଲ୍ୟୁଏସ୍ଏଫ୍ ଦଳ\nଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶ ଚାମ୍ପିୟନ୍ଶିପ୍ଃ କ୍ୱାର୍ଟରରେ ଭାରତ\t December 1st, 00:00 AM December 1st, 00:00 AM\nନୂଆଦିଲ୍ଲୀ, ୧।୧୨(ପି.ଟି.)- ଫ୍ରାନ୍ସର ମାର୍ସେଲେଠାରେ ଚାଲିଥିବା ଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶ ଚାମ୍ପିୟନ୍ଶିପ୍ରେ ଭାରତୀୟ ଦଳ କ୍ୱାର୍ଟର ଫାଇନାଲରେ ପ୍ରବେଶ କରିଛି। ୮ମ ସିଡ୍ ଭାରତୀୟ ଦଳ ୨-୧ ବ୍ୟବଧାନରେ ୭ମ ର଼୍ୟାଙ୍କଧାରୀ ଜର୍ମାନୀକୁ ପରାସ୍ତ କରି ଏହି ସଫଳତା ପାଇଛି। ଟିମ୍ ଇଣ୍ଡିଆ ପାଇଁ ମହେଶ ମାନଗାଓଁକର ଶ୍ରେଷ୍ଠ ପ୍ରଦର୍ଶନ କରିଥିଲେ। ମୁକାବିଲା ୧-୧ ଭଳି ବରାବର ସ୍ଥିତିରେ ଥିବାବେଳେ ଆଗାମୀ ପର୍ଯ୍ୟାୟରେ ପ୍ରବେଶ କରିବା ପାଇଁ ତାଙ୍କଠାରୁ ନିଶ୍ଚିତ ବିଜୟ ଆଶା କରିଥିଲା ଭାରତୀୟ ଦଳ। ଏଭଳି ପରିସ୍ଥିତିରେ ସେ ଦଳକୁ ନିରାଶ ନ କରି ମାତ୍ର ୩୧ ମିନିଟ୍ରେ ମୁକାବିଲାକୁ ଜିତିନେଇଥିଲେ। ମହେଶ ୧୧-୬, ୧୧-୭, ୧୧-୪ ଗେମ୍ରେ ଭାଲେଣ୍ଟିନ ରାପ୍ପଙ୍କୁ ପରାସ୍ତ କରି କ୍ୱାର୍ଟର ପର୍ଯ୍ୟାୟରେ ଭାରତର ସ୍ଥାନ ପକ୍କା କରିଥିଲା। ଏଥିପୂର୍ବରୁ ବିକ୍ରମ ସିଂ ୧୧-୮, ୧୧-୧, ୧୧-୮ ବ୍ୟବଧାନରେ ରୁଡି ରୋହର୍ମୁଲରଙ୍କୁ ହରାଇ ଦଳ ପାଇଁ ପ୍ରଥମ ବିଜୟ ଆଣିଥିଲେ। ଅନ୍ୟପକ୍ଷରେ ସୌରଭ ଘୋଷାଲ କଡ଼ା ସଂଘର୍ଷ କରିବା ସତ୍ତ୍ୱେ ପରାଜୟର ସାମ୍ନା କରିବାକୁ ପଡ଼ିଥିଲା। ଭାରତୀୟ ଦଳର ଏଭଳି ପ୍ରଦର୍ଶନ ପରେ ସିରୁସ ପୋଞ୍ଚା ଖୁସି ପ୍ରକାଶ କରିବା ସହ କହିଛନ୍ତି, ଦଳର ପ୍ରତ୍ୟେକ ଖେଳାଳି ଏକ ଦଳ ଭାବେ ଖେଳିବାରୁ ଏହି ସଫଳତା ମିଳିଛି। ଖେଳାଳିମାନେ ବର୍ତ୍ତମାନ ଫୁଲ୍ ଫର୍ମରେ ଅଛନ୍ତି, ଯାହାକି ଫଳାଫଳ ଦର୍ଶାଉଛି"।
